‘‘வைகுண்டராஜன் பிரச்னை போலவே மதுரை கிரானைட் பிரச்னையிலும் அதிகாரிகளின் கைகள் கட்டப்பட்டு இருந்தன. அப்போது எந்த ஐ.ஏ.எஸ் அதிகாரிகள் மீது நடவடிக்கை பாய்ந்தது? டாமின் அதிகாரி ஒருவருக்கு புரமோஷன் கொடுத்தார்கள். தமிழகத்தில் உள்ள 174 கிரானைட் குவாரிகளில், எட்டுக் குவாரிகள் மட்டுமே டாமின் கைவசம் உள்ளது. அதில், நான்கு மூடப்பட்டுக் கிடக்கின்றன. இந்த எட்டுக் குவாரிகளையுமே தனியாரிடம் கொடுத்தால் மட்டும்தான் லாபகரமாக இயக்க முடியும் என்று அரசுக்கே அறிக்கை கொடுத்தவர் இந்த அதுல் ஆனந்த். அதில் இருந்தே அவருக்கு ராஜ மரியாதைதான். இதுவரை நண்பர்களாக இருந்தவர்கள் இப்போது எதிரிகளாகவும், எதிரியாக இருந்தவர்கள் நண்பர்களாகவும் மாறிய அரசியல் பின்னணிதான் இரண்டு ஐ.ஏ.எஸ் அதிகாரிகள் சஸ்பெண்டுக்குக் காரணம் என பேசிக்கொள்கிறார்கள்.’’